
Grozījumi Publiskas personas finanšu līdzekļu un mantas izšķērdēšanas novēršanas likumā
Izdarīt Publiskas personas finanšu līdzekļu un mantas izšķērdēšanas novēršanas likumā (Latvijas Republikas Saeimas un Ministru Kabineta Ziņotājs, 1995, 17. nr.; 1997, 5. nr.; 2001, 24. nr.; 2002, 14. nr.; 2008, 8., 24. nr.; Latvijas Vēstnesis, 2009, 157. nr.; 2010, 148. nr.; 2012, 183. nr.; 2014, 63. nr.; 2017, 203. nr.; 2018, 3. nr.; 2019, 108. nr.; 2023, 203. nr.) šādus grozījumus:
1. 6.1 pantā:
aizstāt pirmajā daļā skaitli "30" ar skaitli "70";
papildināt trešo daļu pēc vārdiem "kārtību," ar vārdiem "kritērijus nomas līguma termiņa noteikšanai, ja slēdz šā panta pirmajā daļā minēto nekustamā īpašuma nomas līgumu uz laiku, kas ilgāks par sešiem gadiem,".
2. 6.5 pantā:
papildināt otro daļu ar teikumu "Lēmumu par valsts vai pašvaldības neapbūvēta zemesgabala apbūves tiesības piešķiršanu ar tiesībām apbūves tiesīgajam ierosināt apbūvei nodotā zemesgabala atsavināšanu pieņem attiecīgi Ministru kabinets vai pašvaldības dome.";
papildināt trešo daļu pēc vārdiem "kārtību," ar vārdiem "kritērijus apbūves tiesību termiņa noteikšanai”;
 
Likums stājas spēkā 2025.gada 1.martā.

